Source: http://docplayer.fi/466888-Liikenneviraston-tutkimuksia-ja-selvityksia-tapio-karvonen-investoinnit-suomen-satamiin-2006-2015.html
Timestamp: 2018-01-24 04:07:05+00:00
Document Index: 26410071

Matched Legal Cases: ['kko ', 'kko ', 'kko ', 'kko ', 'kko ', 'kko ']

LIIKENNEVIRASTON TUTKIMUKSIA JA SELVITYKSIÄ. Tapio Karvonen. Investoinnit Suomen satamiin - PDF
LIIKENNEVIRASTON TUTKIMUKSIA JA SELVITYKSIÄ. Tapio Karvonen. Investoinnit Suomen satamiin
Download "LIIKENNEVIRASTON TUTKIMUKSIA JA SELVITYKSIÄ. Tapio Karvonen. Investoinnit Suomen satamiin 2006-2015"
1 LIIKENNEVIRASTON TUTKIMUKSIA JA SELVITYKSIÄ Tapio Karvonen Investoinnit Suomen satamiin
3 Tapio Karvonen Investoinnit Suomen satamiin Liikenneviraston tutkimuksia ja selvityksiä 36/2010 Liikennevirasto Helsinki 2010
4 Kannen kuvat: Helsingin Satama/Skyfoto ja Mikael Kaplar Verkkojulkaisu pdf (www.liikennevirasto.fi) ISSN-L ISSN ISBN Liikennevirasto PL HELSINKI Puhelin
5 3 Tapio Karvonen: Investoinnit Suomen satamiin Liikennevirasto, liikennejärjestelmäosasto. Helsinki Liikenneviraston tutkimuksia ja selvityksiä 36/ sivua ja 2 liitettä. ISSN-L , ISSN , ISBN Avainsanat: investoinnit, satamat Tiivistelmä Raportti antaa yleiskuvan Suomen satamissa vuosina tehtyjen ja vuosille suunniteltujen investointien määrästä ja jakautumisesta niin kohteittain kuin alueittain. Raportin tiedot perustuvat satamanpitäjille ja satamaoperaattoriyrityksille syyskuussa 2010 lähetettyyn kyselyyn. Vuosina Suomen satamiin tehtiin investointeja yhteensä 999 miljoonan euron arvosta eli keskimäärin 200 miljoonalla eurolla vuosittain. Näissä luvuissa ovat mukana sekä satamanpitäjien että satamaoperaattorien investoinnit. Satamanpitäjien luvut sisältävät sekä yleisten satamien että ns. teollisuussatamien tiedot. Investoinneista 98 prosenttia tehtiin rannikolla sijaitseviin yleisiin satamiin. Suurimmat satamanpitäjien omat investoinnit tehtiin Helsingissä, Kotkassa, Raahessa, Porissa ja Kokkolassa. Helsingin Sataman investoinnit olivat ylivoimaisesti suurimmat, 59 prosenttia kaikista satamien investoinneista, mikä johtui ajanjaksolla valmistuneen uuden Vuosaaren sataman rakentamisesta. Vuosien investointien kokonaismäärä jää kyselyn mukaan huomattavasti pienemmäksi eli noin 539 miljoonaan euroon. Lasku johtuu Vuosaaren sataman valmistumisesta. Vuosittain investoidaan keskimäärin 108 miljoonaa euroa. Satamanpitäjistä Rauman Satama on investoimassa kaikkein eniten, sen osuus on noin 15 prosenttia kaikista satamanpitäjien investoinneista. Seuraavaksi eniten satamanpitäjien investointeja on suunnitteilla Helsingin, Kemin, Kotkan ja Kokkolan satamiin. Vaikka investointien kokonaismäärä onkin alempi kuin edellisellä viisivuotisjaksolla, esimerkiksi Lounais-Suomen yleisten satamien ryhmän kokonaisinvestoinnit tulevat olemaan selvästi suuremmat kuin edellisellä jaksolla. Vuosaaren sataman rakentamisen vuoksi väylä- ja satama-allasinvestoinnit olivat suurin satamanpitäjien investointikohde euroissa mitattuna. Toiseksi eniten investoitiin laitureihin ja kolmanneksi kenttiin, katuihin ja kunnallistekniikkaan. Tulevat investoinnit kohdistuvat eniten laitureihin, kenttiin, katuihin ja kunnallistekniikkaan sekä satama-alueen väyliin ja satama-altaisiin. Myös satamaoperaattoreiden toteutuneet investoinnit olivat huomattavasti suuremmat, lähes kolminkertaiset, kuin nyt suunnitteilla olevat Vuosaaren sataman rakentamisen johdosta. Yhteenlasketuista toteutuneista investoinneista suurin osa kohdistui rakennuksiin, mutta suunnitelluissa palataan taas normaalimpaan tilanteeseen eli investoinnit painottuvat lastinkäsittelylaitteisiin, kun vanhaa kalustoa säännöllisesti uusitaan.
6 4 Tapio Karvonen: Investeringarna i Finlands hamnar Trafikverket, Trafiksystemsavdelningen. Helsingfors Trafikverkets undersökningar och utredningar 36/ sidor och 2 bilagor. ISSN-L , ISSN , ISBN Nyckelord: investeringar, hamnar Sammanfattning Rapporten ger en översikt av de investeringarna som har gjorts i Finlands hamnar under åren och vilka har planerats för åren Uppgifterna innehåller både investeringarnas kvantitet och fördelning enligt investeringsobjekt och geografiska områden. Rapportens uppgifter baserar sig på en förfrågan som sändes till hamnar och hamnoperatörföretag i september År investerades det totalt 999 miljoner euro i Finlands hamnar dvs. i medeltal 200 miljoner euro per år. Siffrorna innehåller både hamnägarnas och hamnoperatörernas investeringar. Hamnägarnas siffror innehåller både de allmänna hamnarnas och industrihamnarnas uppgifter. 98 procent av investeringarna gjordes i de allmänna hamnarna som ligger vid kusten. Hamnägarna investerade mest i Helsingfors, Kotka, Brahestad, Björneborg och Karleby. Helsingfors Hamns investeringar var överlägst största, 59 procent av investeringarna i alla hamnar, vilket berodde på byggandet av den nya hamnen i Nordsjö. Hamnen blev färdig under denna period. Enligt förfrågan kommer investeringarnas totalsumma år att vara 539 miljoner euro vilket är en betydligt lägre siffra. Detta beror på att Nordsjö hamnen blev färdigt. Årligen investeras i medeltal 108 miljoner euro. Av alla hamnägare är det Raumo Hamn som ska investera mest, dess andel är 15 procent av alla hamnägarnas investeringar. De näst största investeringsplanerna har hamnägare i Helsingfors, Kemi, Kotka och Karleby. Även om investeringarnas totalsumma är lägre än på föregående femårsperiod, kommer totalinvesteringar till exempel i gruppen Sydvästra Finlands allmänna hamnar att vara betydligt större än på föregående period. På grund av byggandet av Nordsjö hamn var investeringar i farleder och hamnbassänger hamnägarnas största objekt mätt i euro. Näst mest investerades det i kajer och sen i fält, gator och kommunalteknik. De planerade investeringarna inriktas mest på kajer, fält, gator och kommunalteknik samt farleder i hamnområdet och hamnbassänger. Också hamnoperatörernas genomförda investeringar var betydligt större, nästan trefaldiga, än de som nu planeras att genomföra. Detta beror på byggandet av Nordsjö hamn. Den största delen av de totala genomförda investeringarna inriktades på byggnader, men i de planerade investeringarna återvänder man till en normal situation där investeringar blir framhävd i lasthanteringsutrustning när man förnyar sin gamla utrustning.
7 5 Tapio Karvonen: Investments in Finnish ports Finnish Transport Agency, Transport System s Department. Helsinki Research reports of the Finnish Transport Agency 36/ pages and 2 appendices. ISSN-L , ISSN , ISBN Keywords: investments, ports Summary This report gives a broad outline of realized investments and planned investments in Finnish ports. It includes the amount of investments and their division according to the targets and region. The data given in this report is based on a survey that was sent to port owners and port operators in September, During the years the investments in Finnish ports totaled EUR 999 million, i.e. on average EUR 200 million annually. The investments made by both port owners and port operators are included in these figures. The figures of the port owners include both the data of public ports and industrial ports. 98 % of the investments were made in the public ports on the Finnish coast. The biggest investments made by the port owners were carried out in Helsinki, Kotka, Raahe, Pori and Kokkola. The investments made by the Port of Helsinki were overwhelming, 59 % of all investments in Finnish ports, because of building the new Vuosaari port area, which was finished during the period. According to the survey, during the years the investments will total EUR 539 million, which is much less than during the last period. The reason to this is that the Vuosaari port area is now completed. The total investments will be on average EUR 108 million annually. The Port of Rauma will be investing most as its share of all planned investments in Finnish ports is 15 %. The port owners of Helsinki, Kemi, Kotka and Kokkola are planning the next biggest investments. Even though the total amount of investments will be lower than during the last five year period, the investments in the group of the ports in South-west Finland, for example, will be significantly bigger than during the last period. Due to the building of the Vuosaari port, in total the port owners have invested most in fairways and port basins when measured in value. The next biggest investments were made in quays and then in field and road areas as well as in municipal engineering. The planned investments will be focused most on quays, then on field and road areas plus municipal engineering and after these on fairways in port area and port basins. Also the realized investments made by port operators were significantly bigger, almost threefold, than the new planned ones due to the building of the Vuosaari port. The biggest share of the realized investments were made on buildings, but now the situation will be normalized, which means that the operators will be investing primarily in cargo handling equipment as they are regularly renewing their fleet.
8 6 Esipuhe Suomen satamissa toteutetuista ja niihin suunnitelluista investoinneista on koottu tiedot säännöllisesti viiden vuoden välein vuodesta 1980 alkaen. Aiemmat selvitykset ovat olleet Merenkulkulaitoksen teettämiä ja nyt teettäjänä on ensimmäistä kertaa toiminut Liikennevirasto. Selvitys on tehty Turun yliopiston merenkulkualan koulutusja tutkimuskeskuksessa (MKK). Raportin tiedot perustuvat satamanpitäjille ja satamaoperaattoreille lähetettyyn kyselyyn saatuihin vastauksiin. Työn toteutuksesta MKK:ssa on vastannut erikoistutkija Tapio Karvonen. Liikennevirastossa hankkeesta vastasi ylitarkastaja Jukka T. Valjakka. Kyselyaineistosta laadittu raportti antaa kattavan yleiskuvan viimeaikaisesta kehityksestä sekä lähivuosien investointisuunnitelmista satamissa. Suunnitteilla olevat investoinnit riippuvat pitkälti kunkin sataman oman toimintaympäristön muutoksista ja liikenteen kehityksestä sekä myös koko kansantalouden yleisestä kehityksestä. Tarvittaessa investointisuunnitelmiin tehdään muutoksia, minkä vuoksi tulevia investointeja kuvaavat raportin luvut ovat suuntaa-antavia. Tämä korostuu varsinkin tarkastelujakson viimeisten vuosien osalta. Liikennevirasto ja Turun yliopiston merenkulkualan koulutus- ja tutkimuskeskus kiittävät satamia ja niissä toimivia yrityksiä, jotka ovat vastanneet kyselyyn. Helsingissä marraskuussa 2010 Liikennevirasto Liikennejärjestelmäosasto
9 7 Sisällysluettelo 1 JOHDANTO Selvityksen tausta Kyselyn rakenne Jakelu ja vastausten määrä Satamien ryhmittely INVESTOINNIT SUOMEN SATAMIIN Investointien jakautuminen alueittain ja kohteittain Suurimmat investoijat INVESTOINNIT SUOMEN SATAMIIN Investointien jakautuminen alueittain ja kohteittain Suurimmat investoijat AIKASARJAVERTAILUT Pitkät aikasarjat Toteutuneet vs. suunnitellut VALTION MERIVÄYLÄHANKKEET LIITTEET Liite 1 Investoinnit Suomen satamiin v Liite 2 Investoinnit Suomen satamiin v
10 8 1 Johdanto 1.1 Selvityksen tausta Tiedot Suomen satamiin tehdyistä ja niihin suunnitelluista investoinneista on koottu säännöllisesti viiden vuoden välein vuodesta 1980 alkaen. Nyt koonnista on vastannut Liikennevirasto, aiemmin Merenkulkulaitos ja sitä ennen tie- ja vesirakennushallitus. Selvityksen tavoitteena on antaa kattava yleiskuva viiden viime vuoden aikana satamiin tehdyistä investoinneista sekä lähiajan suunnitelmista Raportin tiedot perustuvat satamanpitäjien ja satamaoperaattoreiden ilmoittamiin tietoihin. On huomattava, että etenkään kaikki satamaoperaattoriyritykset eivät vastanneet kyselyyn. Esitettyjä lukuja ei pidäkään lukea tarkkoina absoluuttisina euromäärinä, vaan ne esittävät investointimääriä suuruusluokkatasolla. Raportissa investointiluvut esitetään kymmenentuhannen euron tarkkuudella, joten eri tarkkuuksilla ilmoitettujen lukujen pyöristyksellä on myös ollut hieman vaikutusta kokonaisarvojen muodostumiseen. Lukuihin ei ole tehty indeksikorjauksia kauden osalta, mutta pidemmän aikavälin kehitystä kuvaavissa kuvioissa ennen vuotta 2006 tehdyt investoinnit on indeksikorjattu (tukkuhintaindeksi 1949=100) vastaamaan vuoden 2009 rahanarvoa. Osa suunnitelluista investoinneista on ehdollisia, ja niiden toteutuminen vaatii niille asetettujen edellytysten täyttymistä. Tällaisia edellytyksiä ovat esimerkiksi jonkin ulkopuolisen tahon osallistuminen rahoitukseen, uusien aluksien tuleminen liikenteeseen tai liikenteen kasvaminen tietyn minimimäärän. Kuten aiemmissakin satamainvestointiselvityksissä, myös tämän selvityksen aikajaksot ovat viiden vuoden mittaiset, jolloin vertailu aiempiin ja tuleviin selvityksiin on mahdollisimman helppoa. 1.2 Kyselyn rakenne Tämän selvityksen tietojen keruussa käytetty kyselylomake oli pääpiirteissään samanlainen kuin edellisessä selvityksessä käytetty lomake. Uutena osiona lomakkeessa tiedusteltiin, kuinka suuri osa vuosittaisista investoinneista on ollut tai tulee olemaan korvausinvestointeja. Tällä pyrittiin saamaan vähintään karkeaa arviota investointimäärien jakautumisesta uusinvestointien ja korvausinvestointien välillä. Viimekertaiseen tapaan satamanpitäjille ja satamaoperaattoreille lähetettiin hieman erilaiset lomakkeet. Satamanpitäjien lomakkeessa investointikohdeluokkia oli yhteensä kahdeksan ja satamaoperaattorien lomakkeessa luokkia oli kolme. Satamanpitäjille suunnatun kyselyn investointikohteet oli jaettu seuraavasti: - väylät ja satama-altaat (mm. ruoppaus- ja täyttötyöt satama-alueella) - laiturit - muut kiinteät rakenteet (esim. rampit) - kentät, kadut, kunnallistekniikka (sis. satamaraiteet)
11 9 - rakennukset (varastot, terminaalit, toimistotilat) - lastinkäsittelylaitteet (koneet, nosturit, kuljettimet, purkaimet yms.) - turva- ja kulunvalvontajärjestelyt (aidat, portit, valvontakamerat, järjestelmät yms.) - muut Satamaoperaattoriyritysten investoinnit jaettiin seuraavasti: - rakennukset (varastot, terminaalit, toimistotilat) - lastinkäsittelylaitteet (koneet, nosturit, kuljettimet, purkaimet yms.) - muut Investointeihin käytettyjen ja suunniteltujen euromäärien lisäksi vastaajia pyydettiin kuvaamaan lyhyesti merkittävimmät satamassa/yrityksessä toteutetut ja suunnitellut investoinnit sanallisesti. Ilmoitettavat investoinnit rajattiin käsittämään ainoastaan satama-alueen sisällä tehtyjä tai sinne suunniteltuja investointeja, esimerkiksi yleisen katu- ja tieverkon kehittämiskohteet tai meriväylät satama-alueen ulkopuolella eivät sisälly tässä esitettäviin investointeihin. Valtion meriväylähankkeet esitellään lyhyesti luvussa 5. Investoinnit on jaettu kahteen aikajaksoon: toteutetut investoinnit vuosina ja suunnitellut investoinnit vuosille Jakelu ja vastausten määrä Kyselylomake lähetettiin syyskuussa 2010 yhteensä 55 satamanpitäjälle, joista 30 oli yleisiä satamia (mukana myös yksityiset yleiset satamat sekä Eckerön ja Långnäsin autolauttasatamat) ja 25 yksityisiä teollisuussatamia. Satamaoperaattoreille suunnattu kyselylomake lähetettiin yhteensä 29 yritykselle, joista osalla on useampia toimipaikkoja. Kyselyssä tehtiin kaksi uusintakierrosta niille tahoille, jotka eivät vastanneet ensimmäisellä kerralla lähetettyyn kyselyyn. Näin pyrittiin varmistamaan mahdollisimman korkea vastausaktiivisuus. Satamista kyselyyn vastasi yhteensä 48 eli 87,3 prosenttia. Vastaamatta jättäneet satamat ovat lähinnä pieniä yhden tuotantolaitoksen kuljetustarpeita palvelevia satamia ja teollisuuslaitureita. Muista vastaavanlaisista satamista saatujen vastausten perusteella voidaan päätellä, että investoinnit ovat pääosin olleet hyvin vähäisiä tai niitä ei ole tehty lainkaan. Suomen satamien kokonaisinvestointien määrään näillä teollisuussatamien puuttuvilla luvuilla ei ole suurta merkitystä. Satamaoperaattoriyrityksistä kyselyyn vastasi 15. Operaattoriyritysten vastausprosentti jäi selvästi satamanpitäjiä alhaisemmaksi eli 51,7 prosenttiin. Lähes kaikki suuret operaattorit kuitenkin vastasivat kyselyyn, joten vastanneiden operaattoreiden luvut edustavat huomattavasti suurempaa osuutta operaattorien kokonaisinvestoinneista kuin tuota 52 prosenttia. Satamanpitäjien ja satamaoperaattorien lisäksi satamissa toimii myös muita yrityksiä, jotka toimivat muun muassa huolinta- ja kuljetusalalla tai harjoittavat varastointija terminaalitoimintaa. Näiden investoinnit eivät ole tässä raportissa mukana.
12 Satamien ryhmittely Tässä raportissa investointien tarkastelussa pääjako on tehty satamanpitäjien ja satamaoperaattoreiden tekemiin investointeihin. Investointeja on tarkasteltu tämän jaon lisäksi myös satamatyyppien mukaan sekä alueellisesti. Satamat on jaettu kolmeen pääryhmään: rannikon yleisiin satamiin, rannikon teollisuussatamiin ja Saimaan satamiin. Rannikon yleiset satamat on vielä jaettu kolmeen alaryhmään eli Suomenlahden, Lounais-Suomen ja Pohjanlahden satamiin. Suomenlahden yleisiin satamiin kuuluvat satamat Haminasta Hankoon, Lounais-Suomen yleisiin satamiin kuuluvat ne satamat, jotka sijaitsevat Hangon ja Merikarvian välisellä alueella ja Pohjanlahden yleisiin satamiin kuuluvat satamat Merikarvialta Kemiin. Saimaan satamat on myös jaettu vielä alaryhmiin yleiset satamat ja teollisuussatamat.
13 11 2 Investoinnit Suomen satamiin Investointien jakautuminen alueittain ja kohteittain Viisivuotisjaksolla Suomen satamiin on tähän kyselytutkimukseen saatujen vastausten perusteella tehty investointeja yhteensä 999 miljoonan euron arvosta (taulukko 1). Lukuun sisältyvät niin satamanpitäjien kuin satamaoperaattoreiden tekemät investoinnit. Kuten johdannossa mainittiin, satamaoperaattoriyrityksiltä ei saatu yhtä kattavasti tietoja kuin satamanpitäjiltä, joten operaattoreiden investointien kokonaismäärä on ollut jonkin verran suurempi kuin tässä esitetty luku. Satamiin tehtiin vuosittain investointeja keskimäärin 199,7 miljoonan euron arvosta. Taulukko 1. Investoinnit Suomen satamiin vuosina satamaryhmittäin. Satamaryhmä Rannikon yleiset satamat Suomenlahti Lounais-Suomi Pohjanlahti Satamanpitäjä (milj. euroa) 784,09 (582,76) (95,20) (106,13) Satamaoperaattorit (milj. euroa) 167,89 (125,66) (30,20) (33,70) Rannikon teollisuussatamat 23,30 - Saimaan satamat Saimaan teollisuussatamat 1,72 (1,05) Yhteensä 809,11 189, Edellisen, vuonna 2006 toteutetun kyselyn vastausten mukaan satamiin oli vuosille suunnitteilla yhteensä miljoonan euron arvoiset investoinnit. Tämä arvio osoittautui hyvin paikkansa pitäväksi, sillä nyt tehdyn kyselyn mukaan ajanjaksolla investointeja tehtiin yhteensä 999 miljoonan euron arvosta eli 47 miljoonaa euroa vähemmän. Investointimäärien kehityksen pidemmän aikavälin vertailu on esitetty luvussa 4. Suurin osa investoinneista, 97,5 prosenttia, tehtiin rannikolla sijaitseviin yleisiin satamiin. Tämän satamaryhmän sisällä investointien pääpaino oli vahvasti Suomenlahden yleisissä satamissa, kun niiden osuus oli peräti 70,9 prosenttia (708 milj. euroa). Tähän vaikutti Helsingin Vuosaaren sataman rakentamisen loppuvaiheen ajoittumisesta tälle viisivuotisjaksolle. Pohjanlahden rannikon yleisten satamien osuus oli 14,0 prosenttia (140 milj. euroa) ja Lounais-Suomen yleisten satamien osuus oli 12,6 prosenttia (125 milj. euroa). Satamaryhmittäin tarkasteltuna parhaiten suunnitelmat toteutuivat Suomenlahden satamien osalta, jossa erot olivat vain muutaman miljoonan euron suuruisia. Lounais- Suomen ja Pohjanlahden yleisten satamien investoinnit nousivat yli 10 miljoonaa suunniteltuja suuremmiksi ja rannikon teollisuussatamien investoinnit taas jäivät peräti 70 miljoonaa euroa pienemmiksi. Myös Saimaalla toteutuneet olivat suunniteltuja
14 12 selvästi vähäisemmät. Tässä on kuitenkin otettava huomioon muutamia taustavaikuttajia. Suunniteltujen investointien ilmoitustarkkuus vaihtelee suuresti eri satamien välillä, ja yleisesti voi sanoa, että viiden vuoden jaksolla viimeisten vuosien suunnitelmat ovat vielä usein hyvin alustavia tai niitä ei ilmoiteta lainkaan. Teollisuussatamien osalta vastaajajoukossa oli sen verran eroa, että sekin vaikuttaa tulokseen. Suunnitelmien toteutumisessa voi olla suuriakin satamakohtaisia eroja, jotka kompensoivat toisiaan ryhmäkohtaisessa vertailussa. Satamanpitäjien vuosien yhteenlasketut investoinnit ovat jakautuneet investointikohteittain suuruusjärjestyksessä seuraavasti: väylät ja satama-altaat 253,53 milj. euroa laiturit 203,56 milj. euroa kentät, kadut ja kunnallistekniikka 127,27 milj. euroa rakennukset 74,78 milj. euroa lastinkäsittelylaitteet 51,74 milj. euroa muut kiinteät rakenteet 19,90 milj. euroa turva- ja kulunvalvontajärjestelyt 7,46 milj. euroa muut 70,87 milj. euroa Vuosaaren sataman rakentaminen nosti väylä- ja satama-allasinvestointien luokan suurimmaksi kohteeksi. Laiturit ovat perinteisesti olleet suurin investointikohde ja kentät, kadut ja kunnallistekniikka seuraava. Satamaoperaattorien vuosien yhteenlasketut investoinnit jakautuivat investointikohteittain suuruusjärjestyksessä seuraavasti: lastinkäsittelylaitteet 87,87 milj. euroa rakennukset 87,33 milj. euroa muut 14,36 milj. euroa Rakennusinvestointien poikkeuksellisen suuri osuus operaattoreiden investoinneissa selittyy ennen muuta Vuosaaren uuteen satamaan tehdyillä mittavilla uudisrakennuksilla. Lastinkäsittelylaitteet ovat perinteisesti operaattorien suurin investointikohde, koska konekantaa uusitaan säännöllisesti. Yhteenvetotaulukko vuosina toteutuneiden investointien jakautumisesta alueittain ja investointikohteittain satamanpitäjien ja satamaoperaattoreiden kesken löytyy liitteestä 2. Tämänkertaisessa kyselyssä tiedusteltiin uutena asiana korvausinvestointien osuutta kaikista investoinneista. Muutamat vastaajat ilmoittivat, että investointien määrittely korvaus- ja uudisinvestointeihin oli joissakin tapauksissa varsin ongelmallista. Varsin suuri osa vastaajista ei ollut merkinnyt korvausinvestointien osuutta lainkaan. Niinpä vastauksista voi tehdä ainoastaan karkean arvion korvausinvestointien ja uudisinvestointien suhteellisista osuuksista. Niiden vastausten perusteella, jotka kyselyyn saatiin, korvausinvestointien keskimääräinen osuus oli 36 prosenttia kaikista investoinneista (laskettu yksittäisten vastausten prosenttiosuuksien keskiarvona). Satamanpitäjien keskiarvo oli 48 prosenttia ja satamaoperaattoriyritysten 51 prosenttia. EU-rahoituksen osuutta investoinneista ei kyselyssä kysytty erikseen. Se on kuitenkin ollut Suomen satamissa hyvin vähäistä verrattuna unionin ns. koheesioalueisiin.
15 Suurimmat investoijat Kuten aiemminkin, investoinneista valtaosa on tehty muutamissa satamissa. Helsingin uuden Vuosaaren sataman rakentaminen on ollut ylivoimaisesti suurin yksittäinen satamainvestointikohde kuluneen viisivuotisjakson aikana. Helsingin sataman osuus kaikista satamanpitäjien investoinneista oli lähes 60 prosenttia. Kymmenen eniten investointeja tehneen sataman osuus kaikista satamanpitäjien investoinneista oli 91 prosenttia. Seuraavassa esitellään lyhyesti eniten investointeja tehneet yleiset satamat ja merkittävimmät investointikohteet näissä satamissa. Tiedot on saatu satamanpitäjien lähettämistä kyselyvastauksista. Luvuissa on mukana ainoastaan yleisten satamien satamanpitäjien investoinnit, satamaoperaattorien ja teollisuussatamien investointeja ei yritys- ja/tai satamakohtaisesti julkaista. Kokonaisinvestoinnit satamittain ovat siis näitä lukuja suurempia. Tässä esitellään euromääräisesti suurimmat investoijat, mutta joidenkin muiden satamien pienemmät investoinnit ovat voineet olla paikallisella tasolla erittäin merkittäviä ja sataman liikevaihtoon suhteutettuna huomattavia. Helsingin Sataman investointien kokonaismäärä oli 476,0 miljoonaa euroa eli 58,8 prosenttia kaikista satamanpitäjien tekemistä investoinneista. Kuluneella viisivuotiskaudella Helsingin sataman investoinnit painottuivat Vuosaaren sataman rakentamiseen ja se saatiin valmiiksi noin kaksi vuotta sitten. Kotkan Satama Oy investoi yhteensä 56,9 miljoonan euron arvosta ja sen osuus kaikkien satamanpitäjien investoinneista oli 7 prosenttia. Merkittävimpiä kohteita ovat olleet Hietasen satamaosan 100 hehtaarin autokentän rakentaminen sekä uudet laiturit Mussalossa konttiterminaaliin (n. 340 m) ja Jänskään (130 m). Raahen sataman (Lapaluoto) investoinnit ovat olleet yhteensä 38,1 miljoonaa euroa eli 4,7 prosenttia satamanpitäjien yhteenlasketuista investoinneista. Raahen meriväylää on syvennetty 10,0 metriin, mihin liittyneet satama-alueen syventäminen ja laiturien rakentaminen ovat olleet suurimmat investointikohteet. Myös varastoja ja varastokenttiä on rakennettu. Porin Satama on tehnyt yhteensä 32,7 miljoonan euron investoinnit. Merkittävimmät kohteet ovat olleet Mäntyluotoon johtavan väylän syventäminen 12 metriin ja laiturin rakentaminen Mäntyluotoon. Satamassa on myös uusittu kulunvalvontajärjestelmä ja rakennettu uusi porttirakennus kenttineen ja aitoineen. Kokkolan Sataman investointien arvo oli yhteensä 31,4 miljoonaa euroa. Satamaan on rakennettu lisää kenttä- ja varastoalueita sekä junavaunun kaatolaitejärjestelmä. Syvälaituria on myös pidennetty ja nostureita hankittu. Haminan Satama Oy investoi yhteensä 27,9 miljoonan euron arvosta. Suurin yksittäinen hanke on ollut satamaan johtavan väylän syventäminen 12 metriin ja siihen liittyvät satama-alueen ruoppaukset. Myös porttitaloon on investoitu. Turun Sataman investointien kokonaismäärä oli 25,6 miljoonaa euroa. Satamassa on laajennettu kenttäalueita ja rakennettu Best-halli. Aurajokea on ruopattu ja Pansion satamaosan kehittämiseen liittyen on tehty ympäristörakentamista.
16 14 Oulun Sataman investoinnit olivat yhteensä 21,0 miljoonaa euroa. Yksittäisistä investointikohteista suurin on ollut huoltoruoppaus ja väylän levennys. Kenttärakentamisen lisäksi on saneerattu Nuottasaaren laituri ja hankittu SECU-kuljetusjärjestelmä. Hangon Sataman investointien arvo oli yhteensä 15,9 miljoonaa euroa. Pääosa niistä on kohdistunut laitureihin ja kenttiin. Naantalin Sataman investointien määrä oli yhteensä 13,1 miljoonaa euroa. Valtaosa niistä on kohdistunut väylä- ja laiturirakentamiseen. Aikajaksolle ajoittui väylän syventäminen 15,3 metriin ja siihen liittynyt Moton matalan poisto satama-alueelta. Satamassa on tehty useita laiturisaneerauksia, mm. vanha ro-ro-laituri on korjattu. Rauman Satama oli yhdestoista satama, jonka satamanpitäjän investoinnit ylittivät kymmenen miljoonan euron rajan. Sen investoinnit olivat yhteensä 10,8 miljoonaa euroa. Suurin yksittäinen investointi oli yhden vanhan nosturin korvaaminen uudella mobiilinosturilla. Lisäksi on peruskorjattu yksi laituripaikka ja rakennettu toiseen tihtaali. Kenttiä on myös korjattu vuosittain.
17 15 3 Investoinnit Suomen satamiin Investointien jakautuminen alueittain ja kohteittain Suomen satamiin on tämän kyselytutkimuksen perusteella suunnitteilla vuosille investointeja yhteensä 538,7 miljoonan euron arvosta (taulukko 2). Vuosittaiseksi keskiarvoluvuksi muodostuu 107,7 miljoonaa euroa. Suunniteltujen investointien kokonaismäärä lähes puolittuu edelliseen viisivuotisjaksoon verrattuna, mikä johtuu Vuosaaren sataman valmistumisesta. Alueellinen tarkastelu kuitenkin osoittaa, että Lounais-Suomen yleisten satamien suunnitellut investoinnit tulevat olemaan nyt toteutuneita huomattavasti suuremmat ja Pohjanlahden satamissakin satamanpitäjien investoinnit ovat kasvamassa edelliseen jaksoon verrattuna. Aikasarjavertailua on tehty tarkemmin luvussa 4. Taulukko 2. Suunnitellut investoinnit satamiin vuosille satamaryhmittäin. Satamaryhmä Rannikon yleiset satamat Suomenlahti Lounais-Suomi Pohjanlahti Satamanpitäjä (milj. euroa) 398,17 (108,32) (166,41) (123,44) Satamaoperaattorit (milj. euroa) Rannikon teollisuussatamat 58,31 - Saimaan satamat Saimaan teollisuussatamat 3,98 (3,70) 78,19 (39,20) (26,73) (12,26) Yhteensä 460,46 78, Rannikon yleisten satamien osuus on tulevallakin viisivuotisjaksolla erittäin suuri eli 88,4 prosenttia. Vuosaaren sataman valmistuttua suunnitellut investoinnit kuitenkin jakautuvat huomattavasti tasaisemmin eri satamaryhmien kesken, kuin mitä on tapahtunut viimeisen kymmenen vuoden aikana, jolloin Suomenlahden satamaryhmän osuus on ollut kahdesta kolmasosasta kolmeen neljäsosaan. Eniten investointeja on suunnitteilla Lounais-Suomen satamaryhmässä, jonka osuus on 35,9 prosenttia (193 miljoonaa euroa). Suomenlahden satamien osuus on 27,4 prosenttia (148 miljoonaa euroa) ja Pohjanlahden satamien 25,2 prosenttia (136 miljoonaa euroa). Rannikon teollisuussatamien investointien osuus on 10,8 prosenttia kaikkien kyselyvastauksissa ilmoitettujen investointisuunnitelmien arvosta. Saimaan satamiin suunniteltujen investointien määrä kasvaa edellisestä jaksosta yli kaksinkertaiseksi, mutta niiden osuus kaikista satamainvestoinneista jää vajaaseen 1 prosenttiin. Saimaan kanavan vuokrauksen jatkamisesta aikaansaatu sopimus oli erittäin merkittävä Saimaan alueen satamien tulevaisuuden kannalta ja mahdollistaa satamien kehittämisen, kun investointeja jarruttanut epävarmuustila poistui. Satamaoperaattorien osalta yritysten omistuspohjan vuoksi Saimaan alueen investointeja on kirjautunut Suomenlahden satamaryhmään.
18 16 Satamanpitäjien suunnitellut investoinnit jakautuvat kohteittain suuruusjärjestyksessä seuraavasti: laiturit 116,79 milj. euroa kentät, kadut ja kunnallistekniikka 110,47 milj. euroa väylät ja satama-altaat 79,80 milj. euroa lastinkäsittelylaitteet 77,26 milj. euroa rakennukset 30,33 milj. euroa muut kiinteät rakenteet 15,59 milj. euroa turva- ja kulunvalvontajärjestelyt 4,07 milj. euroa muut 26,15 milj. euroa Satamaoperaattorien investoinnit jakautuivat investointikohteittain seuraavasti: lastinkäsittelylaitteet 63,03 milj. euroa rakennukset 10,74 milj. euroa muut 4,42 milj. euroa Kummassakin ryhmässä palataan taas ns. normaaleihin eri kohdeluokkien suuruusjärjestyksiin, kun laiturit sekä kentät, kadut ja kunnallistekniikka ovat satamanpitäjien merkittävimpiä investointikohteita ja lastinkäsittelylaitteet operaattoriyritysten ylivoimaisesti suurin investointikohde. Yhteenvetotaulukko vuosille suunniteltujen investointien jakautumisesta alueittain ja investointikohteittain satamanpitäjien ja satamaoperaattoreiden kesken löytyy liitteestä 3. Kuten jo toteutuneiden investointien kohdalla luvussa 2 todettiin, tällä kertaa kyselyssä tiedusteltiin myös korvausinvestointien osuutta. Vastauksia tähän saatiin hyvin vaihtelevasti eikä läheskään kaikilta vastaajilta, joten kyseessä on varsin karkea arvio korvaus- ja uudisinvestointien suhteellisesta jakautumisesta. Yksittäisten vastausten keskiarvoina laskettuna korvausinvestointien osuuden arvioidaan olevan 34 prosenttia kaikista investoinneista. Satamanpitäjien keskiarvo on 41 prosenttia ja satamaoperaattoriyritysten 65 prosenttia. Operaattorien korvausinvestointien suurempi osuus olikin odotettu johtuen juuri lastinkäsittelylaiteinvestointien merkittävästä määrästä 3.2 Suurimmat investoijat Suunnitellut investoinnit painottuvat toteutuneiden investointien tavoin noin kymmenkuntaan satamaan. Vuosaaren sataman valmistuttua ja sen rakentamisen aiheuttaman investointipiikin jälkeen investointimäärien jakautuminen eri satamien kesken on selvästi edellistä viisivuotisjaksoa tasaisempaa. Vain yhden sataman osuus nousee yli 10 prosentin kaikista satamanpitäjien investoinneista, kun taas varsin monen satamana osuus 7 ja 10 prosentin välillä. Seuraavaksi esitellään euromääräisesti suurimpia investointeja suunnittelevat yleiset satamat sekä merkittävimmät investointikohteet näissä satamissa Myös joissakin muissa satamissa on suunnitteilla sataman kokoon suhteutettuna erittäin merkittäviä investointeja. Kuten toteutuneissa myös suunnitelluissa investoinneissa mukana ovat ainoastaan satamanpitäjien ilmoittamat luvut. Satamaoperaattoreiden ja teollisuus-
19 17 satamien investointisuunnitelmia ei julkaista tässä raportissa yritys- eikä satamakohtaisesti vaan ainoastaan yhteenvetotaulukoissa. Suunniteltujen investointien osalta on huomattava, että vastaustarkkuus vaihteli varsin paljon satamittain. Osa satamista ei ilmoittanut lainkaan suunniteltuja investointeja tai ne ilmoitettiin ainoastaan ensimmäisiltä viisivuotisjakson vuosilta. Syyksi ilmoitettiin mm. se, että suunnitelmat on vahvistettu vasta parin vuoden osalta. Merkittävä osa etenkin myöhempien vuosien investoinneista on ehdollisia eli ne toteutuvat vain, jos satama saa jonkin tietyn liikenteen hoidettavakseen tai liikennemäärä kasvaa tietyn määrän. Tiedot ovat peräisin satamien kyselyvastauksista. Kyselyvastausten palauttamisen jälkeen tehtiin päätös merkittävästä satamayhtiöiden fuusiosta, kun Kotkan ja Haminan kaupunginvaltuustot päättivät pitämissään kokouksissa, että Kotkan ja Haminan satamayhtiöt fuusioidaan. Uusi HaminaKotka Satama Oy aloittaa toimintansa Tässä raportissa tulevat investoinnit näiden satamien osalta esitellään vielä erillisinä, mutta fuusiolla voi mahdollisesti olla vaikutusta myös näihin suunniteltuihin investointeihin. Rauman Satama suunnittelee seuraavan viiden vuoden aikana yhteensä 66,6 miljoonan euron investointeja, mikä on noin 14,7 prosenttia kaikista satamanpitäjien suunnitteilla olevista investoinneista. Konttilaituria on tarkoitus jatkaa ja rakentaa sille taustakenttä. Satamaan johtavaa väylää ollaan syventämässä ja siihen liittyy sataman osalta ruoppaustöitä. Sataman laajennusalueella Ulko-Petäjäksessä tehdään kenttäja täyttötöitä sekä rakennetaan sinne tie- ja ratayhteys. Helsingin Sataman investointisuunnitelmat ovat 41,9 miljoonaa euroa eli 9,2 prosenttia kaikista suunnitelluista. Investoinnit kohdistuvat matkustajasatamiin Länsi- ja Eteläsatamassa sekä Vuosaaren tavarasatamaan ja koskevat toiminnallisia muutoksia sekä täydennysrakentamista. Kemin Sataman investointisuunnitelmien yhteenlaskettu arvo on 40,0 miljoonaa euroa eli 8,8 prosenttia kaikista suunnitelluista investoinneista. Pääosa näistä on varattu väylä- ja satama-allasinvestointeihin sekä laitureihin. Taustalla on Kemin Sataman valmistautuminen vastaanottamaan Lapin avattavien kaivoksien vientituotteita. Kotkan Satama Oy suunnittelee investoivansa yhteensä 35,2 miljoonaa euroa. Merkittäviä kohteita ovat Mussalon läntisen laajennuksen uudet kenttäalueet, jotka kasvattavat konttikenttää noin 40 hehtaarilla. Hietaseen tullaan rakentamaan uusi läjitysallas tulevia ruoppauksia varten. Kokkolan Sataman suunniteltujen investointien arvo on 34,2 miljoonaa euroa. Ne kohdistuvat pääosin maa- ja vesialueiden rakentamiseen sekä nosturien hankintaan. Turun Sataman suunnitelmissa on 33,0 miljoonan euron investoinnit, jotka jakautuvat varsin tasaisesti eri kohteiden kesken. Satama on muuttumassa vuoden 2012 alusta osakeyhtiöksi, minkä vuoksi investointisuunnitelmat ovat vielä avoimia. Matkustajaautolauttaliikenteeseen suunnitteilla olevat uudet alukset vaativat investointeja myös satamalta. Porin Satama suunnittelee investoivansa 26,6 miljoonan euron arvosta. Mäntyluodon väylän syventäminen 12 metriin aiheuttaa kustannuksia vielä tämän jakson alussa.
20 18 Satama on hankkimassa mobiilinosturit uuteen 12 metrin laituriin. Lisäksi yleissuunnitelmaan mukainen uuden laiturin rakentaminen on tarkoitus toteuttaa. Haminan Satama Oy:n investointisuunnitelmat ovat 25,5 miljoonaa euroa. Pääosin investoinnit kohdistuvat laitureihin. Maarianhaminan satamaan on suunnitteilla 21,2 miljoonan investoinnit, joilla varaudutaan muun muassa uusien entistä isompien matkustaja-autolauttojen tuloon liikenteeseen. Laituripaikkoja, käyntisiltoja ja matkustajaterminaalia uusitaan. Yli 10 miljoonan euron investointeja suunnittelevat lisäksi Vaasan (14,3 milj. euroa) ja Pietarsaaren (12,6 milj. euroa) satamat. Vaasassa peruskorjataan laitureita ja mahdollisesti pidennetään yksi. Myös heavy-lift-nosturi on hankintalistalla. Pietarsaaressa satama-allas ruopataan syvemmäksi samassa yhteydessä, kun satamaan johtava meriväylä syvennetään.
Luk enne vira sto. Investoinnit Suomen satamiin Tapio Karvonen LIIKENNEVIRASTON TUTKIM UKSIA JA SELVITYKSIÄ
Luk enne vira sto 36 2 0 1 0 LIIKENNEVIRASTON TUTKIM UKSIA JA SELVITYKSIÄ Tapio Karvonen Investoinnit Suomen satamiin 2006-2015 Tapio Karvonen Investoinnit Suomen satamiin 2006-2015 Liikenneviraston tutkimuksia
Investoinnit Suomen satamiin vuosina sekä suunnitellut investoinnit vuosille
Merenkulkulaitoksen julkaisuja 1/2002 Investoinnit Suomen satamiin vuosina 1996-2000 sekä suunnitellut investoinnit vuosille 2001-2005 Helsinki 2002 ISSN 1456-7814 isbn 951-49-0952-6 "ir\1 8 417 -^J OF